ክደልያ ዝከኣለኒ ጽዒረ፡ ንስድራኣ ሓቲተ፡ ንሶም'ውን ኣበይ ከም ዘላ ክፈልጡ ኣይከኣሉን። ቴሌፎን ደዊለ ክረኽባ ኣይከኣልኩን። ንሰሙናት ክረኽባ ኢለ ዘይኣተኽዎ ቦታ ኣይነበረን ግን ኣይሰለጠንን። በቃ ተስፋ ቖሪጸ ሞት ተመንየ"። ኤሪክ፡ ነብሱ ክቐትል ክብል፡ ብጌጋ ኣብ ጥቑኡ ዝነበረ ናይ ገንዘብ ማሽን (ATM) ምስ ሃረመ እቲ ኣላርም ንፖሊስ ሓበሬታ ልኢኽሎም። እቶም ፖሊስ ድማ ብስርቂ ከሲሶም ኣሲሮሞ። ነብሰይ ክቐልትል ክብል እየ ተንኪፈያ እንተበለ ዝኣምኖ ስኢኑ። ቤት-ፍርዲ ገበነኛ እዩ ስለ ዝበሎ ንሽዱሽተ ወርሒ ተኣሲሩ። ኣብ ቤት-ማእሰርቲ፡ ፖሊስ ጾትኡ ክፈልጡ ኢሎም ኩለንትናዊ ሕክምናዊ መርመራ ክገብር ኣዚዞም። ድሕሪ ዓሚቑ ዝርርብ ድማ ኣብቲ ናይ ኣወዳት ቤት-ማእሰርቲ ከይዕመጽ ኢሎም ናብቲ ናይ ደቂ-ኣንስትዮ ቤት-ማእሰርቲ ኣሰጋጊሮምዎ። "ርሕሚ ስለ ዝነበረኒ ብኣወዳት ከይዕመጽ ፈሪሖም" ይብል ኤሪክ። ናብራ ቤት-ማእሰርቲ ኣብ ቤት-ማእሰርቲ ሕጉስ ናብራ ከሕልፍ ጀሚሩ። እተን ደቂ-ኣንስትዮ ጽቡቕ ክኸናኸንኦ ጀሚረን። ንመጀርታ ግዜ ጽቡቕ ናብራ ዘስተማቐረላ እዋን እያ ነይራ። "ኣብ ቤት ማእሰርቲ ህይወተይ ፍስሃ ዝመልኦ-መርቱሓ ነይሩ" ይብል እተን ደቂ-ኣንስትዮ፡ ዝገበረላሉ ክንክን እናዘከረ። "ፍርደይ ወዲኣ ምስ ወጻእኩ ናብቲ ዝነበርክዎ ከርፋሕ ናብራ ተመሊሰ። ስራሕ እንተደለኹ ገበነኛ ኔርካ ኢሎም ክነጽጉኒ ጀሚሮም" ይብል ኤሪክ። እዚ ናብራ ኣይኮነን ብምባል ድማ፡ ናብ ቤት-ማእሰርቲ ክምለስ ውጥን ኣውጺኡ። ገንዘብ እተውጽኣሉ ናይ (ATM) ማሺን ክቖርጽ ብፖሊስ ተታሒዙ ንኽልተ ዓመት ክእሰር ተፈሪድዎ። "ኣብዚ እዋን ብዘይ ገለ ጥርጥር ናብ ናይ ደቂ-ኣንስትዮ ቤት-ማእሰርቲ ደርቢዮምኒ። ካብቲ ቤት-ማእሰርቲ ክወጽእ ድልየት ስለ ዘይነበረኒ ንሕጊ እቲ ማሕቡስ ክሰብሮ ጀሚረ" ይብል። እንተኾነ፡ እቲ ዝሓንጸጾ ውጥን ኣይሰለጠን፤ ቀልጢፎም ካብቲ ቤት-ማእሰርቲ ኣውጺኦሞ። ምንጪ ስእሊ, Rachaphon Riansiri/BBC Thai መውጽኢ መገዲ ኤሪክ፡ ኣብ ቤት-ማእሰርቲ ተዳጒኑ እንከሎ፡ ዘይመንግስታዊ ማሕበር ብዛዕባ ናይ ጸታ ጸገማት ክምህርዎም "ክልተ ጾታ" ዘለዎም ሰባት ክብል ንመጀመርያ ግዜ ይሰምዖም። ነዛ ዕድል ተጠቒሙ ምኽሮም ብምሕታት ከኣ ነቲ ናይ ጓል-ኣንስተይቲ ጾታ ጉሒፉ ከም ወዲ-ተባዕታይ ክፍለጥ ሕጋዊ መስርሕ ጀሚሩ። ኤሪክ፤ ክሳብ ወረቃቕቱ ዘዳሉ ብስቱር ናይ ዋርድያ ስራሕ ክሰርሕ ተቖጺሩ። ንልዕሊ ሐሙሽተ ወርሒ ድሕሪ ምቅላስ ድማ ናይ ወዲ-ተባዕታይ ክሮሞዞም ከም ዘለዎ ዘርኢ ናይ ሓኪም ወረቐት ረኺቡ። ኣብ መወዳእታ እታ ንሱ ብሃንቀውታ ዝጽበያ ዝነበረት መዓልቲ ደበኽ ኢላ። 24 ሰነ ናይ ንግሆ፡ ወረቓቕቱ ሒዙ ናብታ ዝተወልደላ ከተማ ከም ወዲ ክምዝገብን ክፍለጥን ጉዕዝኡ ጀሚሩ። እቲ ዝወጠኖን ዝሓልሞን ኣብ ናይ መወዳእታ ሰዓት ከንቱ ከይከውን ከብዱ ሓቑፉ ይጽሊ ነበረ። ይኹምን እምበር፡ ሕጂ'ውን ካብቲ ዝፈርሖ ኣይወጽአን። እቲ ዝተቐበሎ በዓል-መዚ፡ እንታይ ምዃንካ ወይ መንነትካ ዝገልጽ እኹል ሰነድ የብልካን ኢልዎ። ብተወሳኺ፡ ኣብ ግዜ ንእስነትካ ዝፈልጡኻ መሓዙትካ ወይ ወለድኻ ክምስክሩል ሒዝካዮም ምጻእ ተባሂሉ። ኤሪክ፡ ከይወዓለ ከይሓደረ ናብ ስድራ ቤቱ ከይዱ። ምንጪ ስእሊ, Rachaphon Riansiri/BBC Thai ኣፍልጦ ረኺቡ ንጽባሒቱ፡ ንወላዲቱን ካልኦት መኻፍልቲ ምስጢሩን ሒዙ ናብቲ ቤት-ጽሕፈት ከይዱ። እቲ በዓል-መዚ፡ ነቲ ጉዳይ ብኸመይ ከም ዝሕዞ ምርዳእ ኣቢይዎ ኣብ ባንኮክ ምስ ዘለው ሰበስልጣን ክዛረብ ሰዓታት ኣሕሊፉ። እዚ ድማ መሊሱ ንኤሪክ ካልእ ሻቕሎት ፈጢሩሉ። ድሕሪ ዝተወሰነ ግዜ ሕቶኡ ተመሊሱሉ ድልየቱን እውን ሰሚርሉ። እንተኾነ ግን፡ ሕጋውነት እቲ ሒዝዎ ዝመጽአ ሰነድ ንምርግጋጽ ከም ብሓዲሽ ሕክምናዊ መርመራ ክገብር ተገዲዱ። ይኹን እምበር ድሕሪ እቲ ኩሉ ከርተት ሓዲሽ ሽምን ጾታዊ መንነትን ረኺቡ። "ሕጂ ንነብሰይ ካብ መከራ ከውጽኣ ይኽእል እየ። ሓጎሰይ ወሰን የብሉን። ነቲ ናይ ሓሶት መንነት ደርቢየ ሓዲሽ ምዕራፍ ህይወተይ ብዘይ ፍርሒ ክጅምር ድልው ኣለኹ" ድማ ይብል። ተዛማዲ ትሕዝቶ ''ኣብ እዋን ጾታዊ ርክብ ጎሮሮይ ክሓንቀኒ ፈቲኑ''29 ሕዳር 2019 'ብዘይ ርሕሚ ከምዝተወለድኩ ዝፈለጥኩላ መዓልቲ'15 መጋቢት 2020 ጥዕና፡ ንምዃኑ ጡሽ ናይ ብሓቂ ይጠቅም ድዩ?10 ነሓሰ 2019 ኬንያ፡ ሓንቲ ጓል 12 ዓመት ቆልዓ ኣብ ውሽጢ ሓደ ወርሒ ንክልተ ሰብኡት ክትምርዖ ተገዲዳ16 ሓምለ 2020 ብዛዕባ ብልዕቲ ጓልኣንስተይቲ ክንፈልጦም ዝግባእ ሓሙሽተ ነገራት11 ሕዳር 2019 ተምሃሮ ዩኒቨርሲቲ ክዳን ውሽጠን ከውጽኣ ተገዲደን17 ለካቲት 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
